**Οδηγίες** σχετικά με την υποβολή αίτησης και δικαιολογητικών υποψηφίων εκπαιδευτικών Γενικής Εκπαίδευσης που αφορούν τις Προκηρύξεις του ΑΣΕΠ με αριθμ. **1ΓΕ/2019 (ΦΕΚ 45/τ. Προκ. ΑΣΕΠ/24-12-2019)** και **2ΓΕ/2019 (ΦΕΚ 46/τ. Προκ. ΑΣΕΠ/24-12-2019)**

* Οι υποψήφιοι/ες εκπαιδευτικοί ειδικοτήτων Δευτεροβάθμιας Εκπαίδευσης, που επιθυμούν να συμμετέχουν στη διαδικασία κατάταξης με σειρά προτεραιότητας κατά κλάδο και ειδικότητα, στους αξιολογικούς πίνακες Γενικής Εκπαίδευσης στο πλαίσιο των αριθμ.**1ΓΕ/2019** (ΦΕΚ 45/τ. Προκ. ΑΣΕΠ/24-12-2019) και **2ΓΕ/2019** (ΦΕΚ 46/τ. Προκ. ΑΣΕΠ/24-12-2019) Προκηρύξεων του Ανώτατου Συμβουλίου Επιλογής Προσωπικού **οφείλουν** για την καλύτερη εξυπηρέτησή τους από τη Δ.Δ.Ε. Αχαΐας να ακολουθήσουν τις παρακάτω οδηγίες:

**Οι υποψήφιοι/ες πριν προσέλθουν στα γραφεία της Δ.Δ.Ε. Αχαΐας**:

* **Να κλείνουν ραντεβού** στον αντίστοιχο σύνδεσμο που θα βρίσκεται στο site της ΔΔΕ Αχαΐας ([**http://www.dide.ach.sch.gr/**](http://www.dide.ach.sch.gr/)) (στο πάνω δεξιό άκρο), όσο το δυνατόν νωρίτερα πριν τη λήξη της προθεσμίας.
* **Να εγγραφούν ως χρήστες** στο Ο.Π.ΣΥ.Δ. ([**https://opsyd.sch.gr/**](https://opsyd.sch.gr/)), όσες/οι υποψήφιες/οι δεν έχουν ηλεκτρονικό φάκελο στο Ο.Π.ΣΥ.Δ.
* Να εισέλθουν στον φάκελό τους (με τους προσωπικούς τους κωδικούς), όσες/οι υποψήφιες/οι έχουν ήδη ηλεκτρονικό φάκελο στο Ο.Π.ΣΥ.Δ., προκειμένου **να διαπιστώσουν** τα στοιχεία (προσόντα/κριτήρια/ιδιότητες) τα οποία, κατά την εναρκτήρια ημερομηνία προθεσμίας υποβολής δικαιολογητικών, **είναι καταχωρισμένα και επικυρωμένα.**
* **Να καταγράψουν** στην ειδική έντυπη αίτηση κατάθεσης δικαιολογητικώντα **ήδη καταχωρισμένα και επικυρωμένα** πεδία/στοιχεία στον ηλεκτρονικό τους φάκελο στο Ο.Π.ΣΥ.Δ., τα οποία επικαλούνται για την απόδειξη του, κατά περίπτωση, προσόντος/κριτηρίου/ιδιότητας [Κεφ. Ε΄ του ν. 4589/2019 και Κεφ. Γ΄ της οικείας Προκήρυξης ΑΣΕΠ] στη σχετική ηλεκτρονική αίτηση υποψηφιότητάς τους στο ΑΣΕΠ (ΥΠΟΕΝΟΤΗΤΑ Ι του εντύπου).
* Να καταθέσουν συμπληρωμένη την **ειδική έντυπη αίτηση κατάθεσης δικαιολογητικών**, **εις διπλούν**, (**πρωτότυπη και φωτοαντίγραφο αυτής**) και ειδικότερα το υπόδειγμα της αριθμ. 204654/Ε1/24-12-2019, ΑΔΑ: ΨΤΩΑ46ΜΤΛΗ-Μ4Ν, πρόσκλησης του Υ.ΠΑΙ.Θ., εντός της οριζόμενης κατά περίπτωση προθεσμίας.
* Να προσκομίσουν **τα νέα δικαιολογητικά** που επικαλούνται στην αίτησή τους (**ΥΠΟΕΝΟΤΗΤΑ ΙΙ**) ή/και τα δικαιολογητικά προς επικαιροποίηση /τροποποίηση/ συμπλήρωση ήδη καταχωρισμένων και επικυρωμένωνστοιχείων/πεδίων στον ηλεκτρονικό τους φάκελο στο Ο.Π.ΣΥ.Δ. **(ΥΠΟΕΝΟΤΗΤΑ ΙΙΙ )**
* **Οι υποψήφιοι/ες εκπαιδευτικοί που υποβάλλουν για πρώτη φορά** δικαιολογητικά παρακαλούνται να τα καταγράψουν και ταξινομήσουν με την εξής σειρά: **α) τίτλοι σπουδών, β) ξένες γλώσσες, γ) λοιπά ακαδημαϊκά προσόντα** (πιστοποιητικά γνώσης χειρισμού Η/Υ, βεβαιώσεις επιμόρφωσης ΑΕΙ ή άλλου δημόσιου φορέα, διάρκειας τουλάχιστον 300 ωρών) **δ) εκπαιδευτική προϋπηρεσία, ε) κοινωνικά κριτήρια** (πιστοποιητικό οικογενειακής κατάστασης όπου φαίνεται ο αριθμός των τέκνων, πιστοποιητικά αναπηρίας κ.λ.π.)
* Η ειδική αίτηση κατάθεσης δικαιολογητικών υποβάλλεται συμπληρωμένη από όλους/ες τους/τις υποψήφιους/ες εκπαιδευτικούς **ανεξάρτητα αν απαιτείται να καταθέσουν νέα ή προς διόρθωση δικαιολογητικά**, αυτοπροσώπως ή με νόμιμα εξουσιοδοτημένο πρόσωπο.
* Να προσέρχονται στη ΔΔΕ Αχαΐας (Γιαννιτσών 5 και Ηπείρου) την **ώρα του ραντεβού τους, στο ισόγειο του κτιρίου,** όπου θα πρωτοκολλούν πρώτα την αίτησή τουςκαι στη συνέχεια θα υποβάλλουν την αίτηση και τα δικαιολογητικά στον αρμόδιο υπάλληλο που θα τα παραλάβει.
* Οι υποψήφιοι/ες καταθέτουν την αίτησή τους **αποκλειστικά με δική τους ευθύνη** και ως εκ τούτου επισημαίνουμε ότι είναι αναγκαίο να μελετήσουν την πρόσκληση του ΥΠΑΙΘ με αρ. **204654/Ε1/24-12-2019** καθώς και τις προκηρύξεις του ΑΣΕΠ 1ΓΕ/2019 και 2ΓΕ/2019.
* Τέλος επισημαίνουμε ότι οι υποψήφιοι/ες εκπαιδευτικοί οφείλουν να συμπληρώσουν και να υποβάλουν **και την αίτηση συμμετοχής στο ΑΣΕΠ,** αποκλειστικά μέσω του διαδικτυακού τόπου ( [www.asep.gr](http://www.asep.gr)) σύμφωνα με τις προθεσμίες.
* Οι κλάδοι των υποψήφιων **εκπαιδευτικών Δευτεροβάθμιας** *Γενικής Εκπαίδευσης* κατηγορίας Π.Ε. καθώς και οι προθεσμίες κατάθεσης των αιτήσεων τους στο ΑΣΕΠ και στις Διευθύνσεις Εκπαίδευσης φαίνονται στον παρακάτω **πίνακα:**

|  |  |  |  |
| --- | --- | --- | --- |
| **Προκήρυξη** | **Κλάδοι Δ.Ε.** | **Προθεσμίες υποβολής αιτήσεων (στο www.asep.gr)** | **Προθεσμίες υποβολής δικαιολογητικών (στις Δ/νσεις Eκπ/σης)** |
| 1ΓΕ/2019 (ΦΕΚ 45/τ. Προκ. ΑΣΕΠ/24-12-2019) | ΠΕ79 | 15/01/2020 έως 03/02/2020 και ώρα 14:00 | 13/01/2020 έως και 12/02/2020 |
| 2ΓΕ/2019 (ΦΕΚ 46/τ. Προκ. ΑΣΕΠ/24-12-2019) | ΠΕ01, ΠΕ02, ΠΕ03, ΠΕ04, ΠΕ05, ΠΕ06, ΠΕ07, ΠΕ08, ΠΕ11, ΠΕ33, ΠΕ34, ΠΕ40, ΠΕ41, ΠΕ78, ΠΕ80, ΠΕ81, ΠΕ82, ΠΕ83, ΠΕ84, ΠΕ85, ΠΕ86, ΠΕ87, ΠΕ88, ΠΕ89, ΠΕ90 και ΠΕ91 | 05/02/2020 έως 24/02/2020 και ώρα 14:00 | 13/01/2020 έως και 04/03/2020 |

***Πληροφορίες θα δίνονται αποκλειστικά από ώρα 09.00- 11.00 στα τηλέφωνα:***

* ***2610465874 : Σταυρόπουλος Χρήστος, Καγκάνη Αθανασία***
* ***2610465889 : Αλαφοδήμος Ευάγγελος***
* ***2610465880 : Αναγνωστοπούλου Ιωάννα***
* ***2610465873 : Χαλκιοπούλου Αγγελική***
* ***2610465804 : Γιαννοπούλου Ευαγγελία Προϊσταμένη Τμήματος Γ΄ Προσωπικού***